«Սմբատ Օրբելյանին հաջողվում է ընդարձակել երկրի վարչական տիրույթները, վերակառուցել շատ ավերված եկեղեցիներ (Տաթևի վանքը, Նորավանքի ժամատունը և այլն), նրա շնորհիվ եկեղեցիները ազատվում են հարկերից: Ստեփանոս Օրբելյանին հաջողվում է հոր՝ Տարսայիճի օգնությամբ միավորել Տաթևի և Նորավանքի աթոռները՝ Սյունյաց հոգևոր կենտրոն դարձնելով Նորավանքը: Նրա պատվերով և հովանավորությամբ ճարտարապետ Մոմիկը Տաթևում կառուցում է Սուրբ Գրիգոր Լուսավորիչ եկեղեցին: Ստ. Օրբելյանը ոչ միայն եկեղեցական գործիչ էր, այլև աստվածաբան, պատմիչ, բանաստեղծ»,- Իր խոսքում նշել է Շաքե Ղարախանյանը։